A4-0123/98

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1628/96 του Συμβουλίου, της 25ης Ιουλίου 1996, σχετικά με τη βοήθεια για τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας (COM(98)0018 - C4-0105/98 - 98/0023(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

λαμβάνοντας υπόψη τη διαφορά που εξακολουθεί να υπάρχει μεταξύ του ύψους των πιστώσεων εκ μέρους της δημοσιονομικής αρχής αφ' ενός και της μη ικανοποιητικής εκτέλεσης λόγω του ακατάλληλου νομικού πλαισίου που προκαλεί έλλειψη διαφάνειας για την Ευρωπαϊκή Ένωση ως μεγαλύτερου χορηγού, αφ' ετέρου[semigr ]

(Τροπολογία 4)

Όγδοη αιτιολογική σκέψη

>Αρχικό κείμενο>

ότι στα σχέδια που διευκολύνουν την επάνοδο των προσφύγων θα πρέπει να εφαρμόζονται διαδικασίες κλειστού διαγωνισμού με στόχο τη σύντμηση των καθυστερήσεων στο αυστηρώς ελάχιστο όριο[semigr ]

>Κείμενο μετά την ψηφοφορία στο ΕΚ>

ότι στα σχέδια που διευκολύνουν την επάνοδο των προσφύγων

, που έχουν ως στόχο να ανταποκρίνονται επειγόντως στις στοιχειώδεις ανάγκες όπως είναι η κατασκευή κατοικιών, καθώς επίσης και εκείνα που περιλαμβάνουν βασικά μέτρα υποδομών, όπως είναι ο εφοδιασμός με νερό και ενέργεια, καθώς και η εκπαίδευση και η κατάρτιση, θα πρέπει να εφαρμόζονται διαδικασίες κλειστού διαγωνισμού με στόχο τη σύντμηση των καθυστερήσεων στο αυστηρώς ελάχιστο όριο[semigr ]

(Τροπολογία 5)

Δέκατη αιτιολογική σκέψη

>Αρχικό κείμενο>

ότι το ποσό αυτό πρέπει να αυξηθεί στο ύψος των 5 εκατ. Ecu με σκοπό να ενταθεί ο συνοπτικός χαρακτήρας της διαδικασίας[semigr ]

>Κείμενο μετά την ψηφοφορία στο ΕΚ>

ότι το ποσό αυτό πρέπει να αυξηθεί στο ύψος των

10 εκατ. Ecu με σκοπό να ενταθεί ο συνοπτικός χαρακτήρας της διαδικασίας[semigr ]

(Τροπολογία 6)

Δέκατη τρίτη αιτιολογική σκέψη

>Αρχικό κείμενο>

ότι για να ενισχυθεί η ευελιξία της κοινοτικής βοήθειας, θα πρέπει να παρασχεθεί επίσης στην Επιτροπή η εξουσία να συνεισφέρει σε προγράμματα και σε σχέδια συνεργασίας που προτείνονται από δημοτικές ή περιφερειακές αρχές, αφού προηγηθεί διαβούλευση με τις κρατικές αρχές[semigr ]

>Κείμενο μετά την ψηφοφορία στο ΕΚ>

ότι για να ενισχυθεί η ευελιξία της κοινοτικής βοήθειας, θα πρέπει να παρασχεθεί επίσης στην Επιτροπή η εξουσία να συνεισφέρει σε προγράμματα και σε σχέδια συνεργασίας που προτείνονται από δημοτικές ή περιφερειακές αρχές, αφού προηγηθεί διαβούλευση με τις κρατικές αρχές

, και, στην περίπτωση της Βοσνίας και της Ερζεγοβίνης με τον Ύπατο Αντιπρόσωπο όταν ασκεί αρμοδιότητες της κεντρικής κυβέρνησης[semigr ]

(Τροπολογία 7)

Αιτιολογική σκέψη 13 α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να αυξηθεί η αποδοτικότητα της βοήθειας για την ανασυγκρότηση της Βοσνίας και της Ερζεγοβίνης και να επιταχυνθεί η εφαρμογή των προγραμμάτων ενίσχυσης για την επάνοδο των προσφύγων και των εκτοπισθέντων, η Επιτροπή θα πρέπει να ορίσει αντιπρόσωπο με ειδικές εξουσίες, ο οποίος θα φέρει την ευθύνη στην περιοχή αυτή για όλες τις δραστηριότητες της ΕΕ, θα είναι επιφορτισμένος με ευρύτατες αυτόνομες αρμοδιότητες για την ανάληψη ενεργειών και τη λήψη αποφάσεων και θα επικουρείται από ισχυρή ομάδα διαχείρισης που θα υποβοηθείται μέσω ειδικών ομάδων τεχνικής βοήθειας και ελέγχου[semigr ]

(Τροπολογία 8)

Αιτιολογική σκέψη 13 β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να εξασφαλισθεί η κατάλληλη επιτόπια στελέχωση μιας τέτοιου είδους τεχνικής υποστήριξης εκ μέρους της Επιτροπής, θα πρέπει να προβλεφθεί ποσό που θα καλύπτει έως και το 10% των επιχειρησιακών δαπανών για προσλήψεις προσωπικού[semigr ]

(Τροπολογία 9)

Αιτιολογική σκέψη 13 γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να επιτευχθούν, στο πλαίσιο της επιδιωκόμενης αποκέντρωσης, κατά το δυνατόν ικανοποιητικότερα αποτελέσματα συνεργείας μεταξύ των σχεδίων της Επιτροπής και των κρατών μελών, πρέπει να πραγματοποιούνται, σε τακτά χρονικά διαστήματα, επιτόπιες συναντήσεις για την αμοιβαία ενημέρωση και το συντονισμό μεταξύ της Επιτροπής και των εκπροσώπων των κρατών μελών υπό την αιγίδα του αντιπροσώπου της ΕΕ για το έργο ανασυγκρότησης[semigr ]

(Τροπολογία 10)

ΑΡΘΡΟ 1, ΣΗΜΕΙΟ -α (νέο)

Άρθρο 7, εδάφιο 1 α (νέο) (Κανονισμός (ΕΚ) 1628/96)

>Αρχικό κείμενο>

>Κείμενο μετά την ψηφοφορία στο ΕΚ>

-α) Στο άρθρο 7 προστίθεται το ακόλουθο νέο εδάφιο:

«Στο πλαίσιο αυτό, πρέπει να εξασφαλίζεται η άσκηση κατάλληλης και περιοδικής κοινοβουλευτικής εποπτείας και ελέγχου.»

(Τροπολογία 11)

ΑΡΘΡΟ 1, ΣΗΜΕΙΟ α) ΤΕΤΑΡΤΟ ΕΔΑΦΙΟ

>Αρχικό κείμενο>

Αναφορικά με τα σχέδια που διευκολύνουν την επάνοδο των προσφύγων, η ανάθεση των συμβάσεων έργου και προμηθειών, που υπερβαίνουν τα 3 εκατ. Ecu και δεν υπερβαίνουν τα 10 εκατ. Ecu, θα γίνεται με διαδικασία ανοικτού διαγωνισμού ή μετά από περιορισμένες προσκλήσεις για υποβολή προσφορών. Εφαρμόζονται εν προκειμένω οι διαδικασίες και τα κατώφλια που ορίζονται στο άρθρο 10, παράγραφοι 1 και 2.

>Κείμενο μετά την ψηφοφορία στο ΕΚ>

Αναφορικά με τα σχέδια που προορίζονται να διευκολύνουν την επάνοδο των προσφύγων

και την ενσωμάτωση ή την επανένταξη των προσφύγων και των εκτοπισθέντων ατόμων καθώς και των πρώην στρατιωτών στην επαγγελματική ζωή, καθώς και τα σχέδια που αφορούν τους τομείς της κατασκευής κατοικιών, των υποδομών, της απασχόλησης, της εκπαίδευσης και της κατάρτισης, η ανάθεση των συμβάσεων έργου και προμηθειών, που υπερβαίνουν τα 3 εκατ. Ecu και δεν υπερβαίνουν τα 10 εκατ. Ecu, θα γίνεται με διαδικασία ανοικτού διαγωνισμού ή μετά από περιορισμένες προσκλήσεις για υποβολή προσφορών. Εφαρμόζονται εν προκειμένω οι διαδικασίες και τα κατώφλια που ορίζονται στο άρθρο 10, παράγραφοι 1 και 2.

(Τροπολογία 12)

ΑΡΘΡΟ 1, ΣΗΜΕΙΟ α), ΕΔΑΦΙΟ 4 α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Προκειμένου να διασφαλισθεί η απαιτούμενη επιτόπια τεχνική υποστήριξη της Επιτροπής κατά την εκτέλεση των σχεδίων, προβλέπεται ποσό ύψους έως και 10% των λειτουργικών δαπανών για την πρόσληψη ειδικού προσωπικού[semigr ]

(Τροπολογία 13)

ΑΡΘΡΟ 1, ΣΗΜΕΙΟ α), ΕΔΑΦΙΟ 4 β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η έναρξη της εφαρμογής, η διαχείριση και ο συντονισμός όλων των σχεδίων που επιδοτούνται από την Επιτροπή, σε συνεργασία με τα κράτη μέλη, στη Βοσνία και στην Ερζεγοβίνη ανατίθενται σε αντιπρόσωπο της Επιτροπής επιφορτισμένο με ειδικές εξουσίες για το έργο ανασυγκρότησης και τον επαναπατρισμό των προσφύγων και των εκτοπισθέντων ατόμων, ο οποίος θα φέρει επί τόπου την ευθύνη για όλες τις δραστηριότητες της ΕΕ, θα είναι επιφορτισμένος με ευρύτατες και αυτόνομες αρμοδιότητες για την ανάληψη ενεργειών και τη λήψη αποφάσεων και θα επικουρείται από «Τεχνική Μονάδα Στήριξης» που θα συγκροτείται από το απαραίτητο προσωπικό.

(Τροπολογία 14)

ΑΡΘΡΟ 1, ΣΗΜΕΙΟ β)

>Αρχικό κείμενο>

Οι αποφάσεις χρηματοδότησης που υπερβαίνουν τα 5 εκατ. Ecu εγκρίνονται σύμφωνα με τη διαδικασία που προβλέπεται στο άρθρο 12, παράγραφος 2. Η επιτροπή που προβλέπεται στο άρθρο 12 ενημερώνεται σχετικά με τις δράσεις που συνεπάγονται χρηματοδότηση κατώτερη των 5 εκατ. Ecu.

>Κείμενο μετά την ψηφοφορία στο ΕΚ>

Οι αποφάσεις χρηματοδότησης που υπερβαίνουν τα

10 εκατ. Ecu εγκρίνονται σύμφωνα με τη διαδικασία που προβλέπεται στο άρθρο 12, παράγραφος 2. Η επιτροπή που προβλέπεται στο άρθρο 12 ενημερώνεται σχετικά με τις δράσεις που συνεπάγονται χρηματοδότηση κατώτερη των 10 εκατ. Ecu.

(Τροπολογία 15)

ΑΡΘΡΟ 1, ΣΗΜΕΙΟ β), ΕΔΑΦΙΟ 1 α) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Στην περίπτωση της Βοσνίας και της Ερζεγοβίνης, η Επιτροπή ενημερώνει, σε τακτά χρονικά διαστήματα, σε μηνιαία διάσκεψη που διεξάγεται επί τόπου με εκπροσώπους των κρατών μελών στην αντίστοιχη χώρα, υπό την προεδρία του αντιπροσώπου της ΕΕ για την ανασυγκρότηση, σχετικά με όλα τα προβλεπόμενα σχέδια της τάξεως των 2 και 10 εκατ. Ecu, και συντονίζει τα σχέδια αυτά με τα αντίστοιχα προγράμματα των κρατών μελών.

(Τροπολογία 16)

ΑΡΘΡΟ 1, ΣΗΜΕΙΟ γ)

>Αρχικό κείμενο>

Η Επιτροπή δύναται να αποφασίζει να συνεισφέρει σε προγράμματα και σε σχέδια συνεργασίας προβλεπόμενα στο άρθρο 4, προτεινόμενα από δημοτικές ή περιφερειακές αρχές, μετά από διαβούλευση με τις κρατικές αρχές. Εφαρμόζονται εν προκειμένω οι διαδικασίες και τα κατώφλια που ορίζονται στο άρθρο 10, παράγραφοι 1 και 2.

>Κείμενο μετά την ψηφοφορία στο ΕΚ>

Η Επιτροπή δύναται να αποφασίζει να συνεισφέρει σε προγράμματα και σε σχέδια συνεργασίας προβλεπόμενα στο άρθρο 4, προτεινόμενα από δημοτικές ή περιφερειακές αρχές, μετά από διαβούλευση με τις κρατικές αρχές

και - στην περίπτωση της Βοσνίας και της Ερζεγοβίνης - με τον Ύπατο Εκπρόσωπο, εφόσον αναλαμβάνει καθήκοντα της κεντρικής κυβέρνησης. Εφαρμόζονται εν προκειμένω οι διαδικασίες και τα κατώφλια που ορίζονται στο άρθρο 10, παράγραφοι 1 και 2.

(Τροπολογία 17)

ΑΡΘΡΟ 1, ΣΗΜΕΙΟ δ)

>Αρχικό κείμενο>

Η Επιτροπή εκδίδει αποφάσεις άμεσης εφαρμογής. Ωστόσο, εάν οι αποφάσεις αυτές δεν συνάδουν με τη γνώμη της επιτροπής, η Επιτροπή τις κοινοποιεί αμέσως στο Συμβούλιο. Στην περίπτωση αυτή, η Επιτροπή αναστέλλει επί διάστημα 6 εβδομάδων την εφαρμογή των μέτρων που έχει αποφασίσει.

Το Συμβούλιο, αποφασίζοντας με ειδική πλειοψηφία, δύναται να εκδώσει απόφαση διαφορετικού περιεχομένου εντός της προθεσμίας της ανωτέρω πρώτης υποπαραγράφου.

>Κείμενο μετά την ψηφοφορία στο ΕΚ>

Η Επιτροπή εκδίδει αποφάσεις άμεσης εφαρμογής. Ωστόσο, εάν οι αποφάσεις αυτές δεν συνάδουν με τη γνώμη της επιτροπής, η Επιτροπή τις κοινοποιεί αμέσως στο Συμβούλιο. Στην περίπτωση αυτή, η Επιτροπή αναστέλλει επί διάστημα

4 εβδομάδων την εφαρμογή των μέτρων που έχει αποφασίσει.

Το Συμβούλιο, αποφασίζοντας με ειδική πλειοψηφία, δύναται να εκδώσει απόφαση διαφορετικού περιεχομένου εντός της προθεσμίας της ανωτέρω πρώτης υποπαραγράφου.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου για την τροποποίηση του κανονισμού (ΕΚ) αριθ. 1628/96 του Συμβουλίου, της 25ης Ιουλίου 1996, σχετικά με τη βοήθεια για τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας (COM(98)0018 - C4-0105/98 - 98/0023(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0018 - 98/0023(CNS)),

- έχοντας κληθεί από το Συμβούλιο να γνωμοδοτήσει σχετικά με το άρθρο 235 της Συνθήκης ΕΚ (C4-0105/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής, καθώς και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Ελέγχου του Προϋπολογισμού (A4-0123/98),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σε αυτή[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο να το ενημερώσει σχετικώς[semigr ]

3. ζητεί την έναρξη της διαδικασίας συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.